RAPPORT FRA KOMMISSIONEN Overvågning af stålstøttesager efter EKSF-traktatens artikel 95 Trettende rapport, maj 2000

RAPPORT FRA KOMMISSIONEN Overvågning af stålstøttesager efter EKSF-traktatens artikel 95 Trettende rapport, maj 2000

Indholdsfortegnelse

Resumé

Oversigt

Irish Steel, Irland

Siderurgia Nacional, Portugal

Eko-Stahl, Tyskland

Voest Alpine Erzberg GmbH, Østrig

Resumé

Kommissionen fremlægger den trettende rapport om overvågning af stålstøttesager efter EKSF-traktatens artikel 95, således som det er fastlagt i Kommissionens beslutninger af 4. april 1994 [1], 21. december 1994 [2] og 29. november 1995 [3].

[1] Beslutning nr. 94/257/EKSF (EFT L 112 af 3.5.1994, s. 52, 58, 64, 71, 77).

[2] Beslutning nr. 94/1075/EKSF (EFT L 386 af 31.12.1994, s. 18).

[3] Beslutning nr. 96/269/EKSF (EFT L 94 af 16.4.1996, s. 17).

I overensstemmelse med ovennævnte beslutninger omhandler denne trettende rapport følgende selskaber: Irish Steel, Siderurgia Nacional, EKO-Stahl og Voest Alpine Erzberg. Da de fleste af de betingelser, som Kommissionen har fastlagt i sine beslutninger om godkendelse af støtte, allerede er opfyldt, er denne rapport koncentreret om de betingelser, Kommissionen stadig overvåger.

1. Irish Steel, Irland

Irish Ispats investeringer indtil den 31.12.1999 er i overensstemmelse med planen.

De indberettede produktions- og salgstal for regnskabsåret 1999/2000 (fra juli 1999 til juni 2000) ligger inden for de fastsatte grænser.

2. Siderurgia Nacional, Portugal

Overvågningen er koncentreret om en opfølgning af planen for opstilling af lysbueovnen, der ifølge planen skulle sættes i drift i tredje kvartal 2001. Den krævede nedbringelse af arbejdsstyrken på SN Serviços er derfor yderligere udskudt indtil denne dato. Det er derfor Kommissionens hensigt at forlænge overvågningen indtil den 15. marts 2002.

3. Eko-Stahl, Tyskland

Den eneste betingelse, som Kommissionen fortsat overvåger, er overholdelsen af den årlige kapacitetsbegrænsning (900kt/år indtil udgangen af januar og 1,5 mio. t/år fra februar 2000) for det nye varmvalseværk og anvendelsen af produktionen udelukkende til yderligere videreforarbejdning i selskabet. Kapacitetsbegrænsningen kontrolleres gennem en elektrisk anordning, hvis funktion overvåges af Kommissionen.

4. Voest Alpine Erzberg GmbH, Østrig

Prisen for jernmalm var på linje med markedspriserne og højere end prisen på importeret jernmalm i overvågningsperioden.

Beslutningen gav mulighed for at yde 57 mio. ATS i støtte i 1999. Selskabet anmodede om 51 mio. ATS, og der blev udbetalt 47,8 mio. ATS. Produktionen oversteg det loft, der var fastsat i beslutningen. Det udbetalte støttebeløb var imidlertid 9,2 mio. ATS lavere end det støttebeløb, Kommissionen havde godkendt for det pågældende år.

5. Uafklarede områder i tidligere overvågede selskaber.

ILP

Investeringerne i 1999 ændrede ikke selskabets samlede produktionskapacitet.

Tvisten mellem Riva og IRI om prisen for ILP er endnu ikke afgjort.

ACERALIA

Selskabets samlede produktionskapacitet ændrede sig ikke i 1999.

AHV-Ensidesa Capital

Støtten til sociale foranstaltninger var i 1999 i overensstemmelse med den godkendte støtte.

Acenor

Social støtte til selskabet i 1999 var i overensstemmelse med den godkendte støtte.

Freital

Der var ingen forhøjelse af den resterende kapacitet i 1999.

Oversigt

Siderurgia Nacional, EKO Stahl, Irish Steel, Voest Alpine Erzberg

>TABELPOSITION>

Irish Steel, Irland

I. Indledning

Kommissionen besluttede den 7. februar 1996 (Kommissionens beslutning 96/315/EKSF) [4] at godkende støtte efter EKSF-traktatens artikel 95 i forbindelse med salget af Irish Steel Ltd (ISL) til Ispat International for et beløb på højst 38,298 mio. IEP for at sikre omstrukturering af Irish Steel (for yderligere oplysninger henvises til de tidligere overvågningsrapporter).

[4] EFT L 121 af 27.5.1996, s. 6.

Ifølge beslutningen blev støtten godkendt på visse betingelser (for yderligere oplysninger henvises til de tidligere overvågningsrapporter).

På nuværende tidspunkt er de eneste betingelser, der skal overvåges, overholdelse af produktions- og salgsbegrænsningerne frem til den 30. juni 2000 og den femårige fastfrysning af produktionskapaciteten frem til udgangen af maj 2001.

Den niende overvågningsrapport om Irish Steel Ltd. (tidligere Irish Ispat Ltd.) omhandler perioden indtil den 31.12.1999 og er baseret på de oplysninger, de irske myndigheder forelagde den 24. marts 2000 i henhold til Kommissionens beslutning.

II. Produktion

Den faktiske produktion af færdigprodukter fra begyndelsen af juli 1999 til udgangen af december 1999 var på 145 059 tons. Det er lavere end produktionen i den tilsvarende foregående periode. For at overholde produktionsloftet på 361 000 tons, der er fastsat i beslutningen for perioden juli 1999 til juni 2000, må produktionen i første halvdel af 2000 ikke overstige 216 000 tons. Følgende skema sammenfatter situationen:

(i 1 000 tons)

>TABELPOSITION>

Størrelsen af de producerede bjælker lå inden for de nuværende grænseværdier, som Kommissionen blev underrettet om i november 1995.

Den samlede produktion af blokke i perioden juli 1999 til december 1999 var på 163 675 tons. Produktionen af blokke til salg uden for virksomheden i overvågningsperioden var på 951 tons (den begrænsning, der er fastsat i Kommissionens beslutning, er på 90 000 tons for året 1999/00).

III. Salg

Det samlede salg af færdigprodukter i overvågningsperioden udgjorde 141 227 tons sammenholdt med 154 101 tons i den tilsvarende foregående periode.

En oversigt over salgets fordeling på markeder i perioden juli 1999 til december 1999 viser, at ca. 92% af salget, svarende til 131 135 tons, gik til de europæiske markeder som defineret i beslutningen (dvs. Fællesskabet, herunder det irske hjemmemarked, plus Schweiz og Norge). Loftet i Kommissionens beslutning for salg i Europa i perioden juli 1999/juni 2000 er på 320 000 tons.

De irske myndigheder har desuden fremlagt oplysninger om priserne. Kommissionen har undersøgt oplysningerne og konkluderet, at priserne ligger inden for normalområdet [efterprøves i Generaldirektoratet for Erhvervspolitik].

I andet halvår 1999 var produktionen til afsætning på fællesskabsmarkederne af ISL's største U-bjælker (Imperial), HE-bjælker (metrisk) og IPE-bjælker på 14 732 tons. Den samlede produktion til salg i Det Europæiske Fællesskab, Schweiz og Norge i perioden 98/99 var på 34 996 tons, hvilket er lidt under det årlige loft på 35 000 tons, der er fastlagt i Kommissionens beslutning.

Siderurgia Nacional, Portugal

I. Indledning

Den 12. april 1994 godkendte Kommissionen [5]i henhold til artikel 95 i EKSF-traktaten en støtte på 60,12 mia. PTE [6] til det offentligt ejede Siderurgia Nacional (for yderligere oplysninger henvises til de tidligere overvågningsrapporter).

[5] EFT L 112 af 3.5.1994, s. 52.

[6] 1 mia. PTE = 4,987 mio. EUR (1.1.1999).

Støtten blev udbetalt i 1994 og 1995.

I september 1994 godkendte Kommissionen følgende efter de femte stålstøtteregler [7]:

[7] EFT C 390 af 31.12.1994, s. 18.

4,925 mia. PTE til sociale foranstaltninger

1,000 mia. PTE til miljøforanstaltninger.

Ved udgangen af 1999 var der udbetalt 2 409,56 mio. PTE til sociale foranstaltninger. Den resterende støtte til sociale foranstaltninger og miljøforanstaltninger kan stadig udbetales.

Der blev stillet visse betingelser for tildeling af støtte. Følgende betingelser overvåges fortsat af Kommissionen:

Udskiftning af højovnen i Seixal med en elektrisk lysbueovn (ikke opfyldt)

Nedskæring af den samlede arbejdsstyrke med 1 798 personer inden udgangen af 1996 (udsat)

Denne rapport omfatter udviklingen frem til den 31. december 1999 baseret på oplysninger fra den portugisiske regering i dens tolvte overvågningsrapport, der på Kommissionens anmodning blev fremlagt den 21. marts 2000. Denne rapport er koncentreret om overholdelse af de betingelser, Kommissionen fortsat overvåger.

II. Investeringer

SN Longos - elektrisk lysbueovn

Ifølge den oprindelige omstruktureringsplan (PERG) skulle højovnen erstattes af en elektrisk lysbueovn i begyndelsen af 1996. Den portugisiske regerings beslutning om at privatisere selskaberne med det samme, hvilket ikke var planlagt i den oprindelige omstruktureringsplan, og myndighedernes beslutning om at lade de nye private aktionærer i SN Longos træffe den endelige investeringsbeslutning, har ført til en treårig forsinkelse i opstillingen af den elektriske lysbueovn.

Efter erhvervelsen af RIVA-koncernens aktiepost har den eneste tilbageværende investor, MEGASA, fremlagt en plan for opstillingen af ovnen, der blev diskuteret i den tolvte rapport s. 8. SN Serviços og Portugal meddelte Kommissionen, at der var en yderligere forsinkelse, da højovnen ikke kunne bygges på det planlagte sted af miljømæssige grunde, og da man ikke kunne løse et ejendomsproblem i tide. SN Serviços besluttede derfor at få højovnen bygget et andet sted og anvende de eksisterende anlæg, hvilket til syvende og sidst vil kræve mindre bygningsarbejde, men de allerede modtagne tilbud skulle ændres, og det har medført en forsinkelse.

Nedenstående tabel viser den nye tidsplan. Tidsplanen i den tolvte rapport er sat i parentes.

Projektudarbejdelse og plan over ovnen // (april 1999) afsluttet

Gennemgang af bud og tildeling af kontrakter // (september 1999) marts 2000

Tekniske detaljer // (december 1999) marts 2000

Bygningsarbejder // (juni 2000) 4. kvartal 2000

Installering af udstyr // (november 2000) 1. kvartal 2001

Idriftsættelse // (januar 2001) 2. kvartal 2001

Ovnen fuldt operationel // (juli 2001) 3. kvartal 2001

Kommissionen følger fremskridtene trin for trin. Udskiftningen af højovnen med en elektrisk lysbueovn blev betragtet som et afgørende element i den fornødne industrielle omstrukturering af Siderurgia Nacional, da der blev givet tilladelse til en fravigelse fra EKSF-traktatens artikel 95.

Omstruktureringen kan derfor ikke anses for fuldført, før denne investering er gennemført. Selv om der på nuværende tidspunkt ikke er noget, der tyder på, at det bliver nødvendigt at yde yderligere støtte til SN Serviços, skal Kommissionen overvåge gennemførelsen af den støttede omstrukturering. Da overvågningen nu er forlænget til den 15. september 2000, er det Kommissionens hensigt at forlænge overvågningsperioden yderligere indtil den 15. marts 2002 for at dække hele perioden for opstillingen af den elektriske lysbueovn.

III. Beskæftigelsesudvikling

Nedskæringen af arbejdsstyrken er stadig forsinket i forhold til planen. Forsinkelsen berører kun SN Serviços og vil derfor ikke få betydning for de privatiserede selskabers levedygtighed. De 447 personer, der fortsat er ansat hos SN Serviços, er nødvendige til driften af højovnen, som ifølge den oprindelige plan skulle stoppe produktionen ved udgangen af 1996, men som først kan lukkes, når den nye elektriske lysbueovn hos SN Longos i Seixal sættes i drift.

Den forsinkede gennemførelse af den oprindelige plan vedrørte i alt 359 arbejdstagere ved udgangen af 1998. Nedenstående tabeller viser udviklingen i arbejdsstyrken og prognoserne:

1997-1999 og prognoser for 2000 og 2001

>TABELPOSITION>

* Forventede nedskæringer i 2000 og 2001.

** Nødvendigt antal ansatte til nedtagelse af installationerne.

SN Longos forventes at øge arbejdsstyrken, når den nye elektriske lysbueovn sættes i drift, således at den samlede arbejdsstyrke i de privatiserede selskaber vil stige lidt efter lukning af højovnen. Omstruktureringsplanens oprindelige mål på 1 410 forventes nået i 2001 efter lukningen af højovnen.

Finansiering af afskedigelserne

>TABELPOSITION>

1 Hvortil staten bidrager med op til de 50 %, der er tilladt efter artikel 4, stk. 1, i de femte stålstøtteregler.

2 Gennem gensidige aftaler (forhandlede afskedigelser).

3 Tallene svarer ikke til nettoafskedigelserne i den foregående tabel, fordi selskaberne har ansat nye personer.

Der blev i første halvår 1999 udbetalt 52,97 mio. PTE i socialstøtte efter artikel 4, i de femte stålstøtteregler.

IV. Salg

SN Serviços' salg af blokke på det portugisiske marked går udelukkende til SN Longos. Priserne for disse produkter fastsættes på normale markedsbetingelser for en periode på tre måneder. Overskydende stålproduktion sælges på markedet til markedspriser (Metal Bulletin spot priser). Gennemsnitspriserne for de forskellige varegrupper blev angivet i overvågningsrapporten. Kommissionen har sammenlignet disse priser med de gennemsnitlige markedspriser og er af den opfattelse, at de ligger i normalprislejet. [Skal bekræftes af Generaldirektoratet for Erhvervspolitik].

V. Finansielle resultater

SN Serviços

De portugisiske myndigheder har afgivet fuldstændige oplysninger om de finansielle data og nøgletal i overensstemmelse med bilaget i Kommissionens beslutning. Som det fremgår af den tolvte rapport led SN Serviços i første halvår af 1999 under det generelle fald i stålpriserne. De fleste af tabene opstod i denne periode. Stålpriserne blev mærkbart forbedret i andet halvår 1999 [8] og SN Serviços oplevede en positiv likviditet i andet halvår af 1999. Selskabets prisaftaler med SN Longos (prisfastsættelse for tre måneder, se ovenfor), der indebærer, at markedspriserne følges med en vis forsinkelse, gav ikke SN Serviços mulighed for umiddelbart at drage fordel af de forbedrede markedspriser. Selskabet håber at genvinde rentabiliteten i 2000.

[8] Prisbevægelse på linje med udviklingen på stålmarkedet, se Kommissionens stålprognose for 2000, EFT C 27 af 29.1.2000.

>TABELPOSITION>

VI. Støtte

Den godkendte støtte efter EKSF-traktatens artikel 95 blev udbetalt i seks rater mellem marts 1994 og juni 1995, som anført i den fjerde overvågningsrapport. Støtten til miljøforanstaltninger, der er godkendt i henhold til stålstøttereglernes artikel 3, er endnu ikke udbetalt. Støtten til sociale foranstaltninger, der er godkendt i henhold til artikel 4, stk. 1, i de femte stålstøtteregler, er behandlet under II.3 (finansiering af afskedigelserne).

EKO Stahl GmbH, Tyskland

I. Indledning

Den 21. december 1994 godkendte Kommissionen [9] i henhold til EKSF-traktatens artikel 95 en støtte på 900,62 mio. DEM [10] til EKO Stahl GmbH (for yderligere oplysninger henvises til den tidligere overvågningsrapport).

[9] EFT L 386 af 31.12.1994, s. 18.

[10] 1 mio. DEM = 511 299,72 EUR (1.1.1999).

Den 21. december 1994 godkendte Kommissionen [11] endvidere en regional investeringsstøtte på 385 mio. DEM i henhold til artikel 5 i de femte stålstøtteregler.

[11] EFT C 18 af 17.1.1997, s. 7.

Der blev stillet visse betingelser for tildeling af støtte. Følgende betingelser overvåges fortsat af Kommissionen:

- det nye varmvalseværk skal udvides til en kapacitet på 900 000 t/år inden udgangen af 1997, og det skal blive på denne kapacitet indtil udgangen af januar 2000. Fra februar 2000 kan selskabet øge varmvalseværkets kapacitet til 1,5 mio. t/år indtil udgangen af januar 2005 (overvåget, se II)

- det nye varmvalseværks produktion må kun anvendes til videreforarbejdning i selskabets egne koldvalseanlæg (overholdt indtil nu).

Denne rapport dækker udviklingen frem til den 29. februar 2000 og er baseret på oplysninger fra den tyske regering i den rapport, der blev fremlagt for Kommissionen den 15. marts 2000. Denne rapport er koncentreret om de to betingelser, Kommissionen stadig overvåger.

II. Kapacitetsbegrænsning

Kapacitetsbegrænsningen på det nye varmvalseværk på 900 000 t/år frem til udgangen af januar 2000 og på 1,5 mio. t/år frem til udgangen af februar 2005 sikres ved hjælp af en elektronisk anordning, der gør det teknisk umuligt at overskride disse grænser. Denne tekniske løsning blev principielt godkendt af Kommissionen i begyndelsen af 1996. For yderligere oplysninger om dette system henvises der til den femte overvågningsrapport. Systemet har været driftssikkert, og Kommissionen har med regelmæssige mellemrum modtaget indberetninger om de producerede mængder.

Den tilladte kapacitetsudvidelse fra februar 2000 gav selskabet tekniske problemer, da den elektroniske anordning er reguleret til et kapacitetsår, der løber fra juli til juni.

Den 15. marts 1999 tilsluttede Kommissionen sig derfor et forslag fra de tyske myndigheder, hvorefter produktionen fra juli 1999 til juli 2000 vil blive udregnet ved hjælp af de to tærsklers gennemsnitsproduktion, der giver en årskapacitet på 1,150 mio. tons for kapacitetsåret juli 1999-juni 2000. [12] Maskinen er blevet indstillet i overensstemmelse hermed pr. 1. juli 1999 og vil blive indstillet til 1,5 mio. t/år pr. 1. juli 2000.

[12] Beregnet som følger: (7/12 x 900 = 525) + (5/12 x 1,5 = 625) = 1,150.

III. Det nye varmvalseværks produktion

Varmvalsede bånd, der fremstilles i det nye varmvalseanlæg, anvendes udelukkende i koldvalseanlægget.

Produktionen af varmvalsede bånd var på 775 026 tons i perioden 1. juli 1999 til 29. februar 2000. For perioden 1. marts til 1. juli 2000 er den tilladte resterende produktion på 374 974 tons.

Voest Alpine Erzberg GmbH, Østrig

I. Indledning

Den 29. november 1995 godkendte Kommissionen [13] statsstøtte til Voest Alpine Erzberg GmbH (VAEG) med henblik på gradvis lukning af selskabets mineaktiviteter frem til 2002. Den godkendte støtte beløber sig til 272 mio. ATS [14] til dækning af driftstab i perioden 1995-2002 og 136 mio. ATS til dækning af omkostningerne i forbindelse med en sikker og miljøvenlig nedlukning af minerne.

[13] EFT L 94 af 16.4.1996, s. 17.

[14] 1 mio. ATS = 72 672,00 EUR (1.1.1999).

Nedenfor i tabellen under punkt 4 er de årlige lofter for de forskellige støtteformer angivet.

Der blev bl.a. stillet følgende betingelser for tildeling af støtten:

- den årlige maksimale støtte og produktion, der er anført i ovenstående tabel, må ikke overskrides (produktionsloft overskredet, se II.2.a)

- driftsstøtten må ikke overstige forskellen mellem produktionsomkostninger og indtægter (overholdt hidtil)

- prisen på jernmalm skal ligge må markedsniveauet og må ikke være lavere end prisen for importeret jernmalm (overholdt hidtil).

Denne rapport dækker situationen frem til den 31. december 1999 og er baseret på de oplysninger, Østrig fremsendte i den ottende overvågningsrapport, der i overens-stemmelse med Kommissionens anmodning blev fremlagt den 15. marts 2000.

II. Ny overvågningsrapport

1. Selskabet

Voest Alpine Erzberg Gesellschaft mbh (VAEG) kontrolleres af ÖIA Bergbau-holding Aktiengesellschaft, der ejes af Österreichische lndustrieholding Aktiengesellschaft, der er et industrielt holdingselskab, der er 100 % ejet af den østrigske stat. VAEG udvinder malm med lavt jernindhold ( 32% Fe). Selskabet har kun en kunde, nemlig Voest Alpine Stahl AG (VASA), der blev privatiseret i efteråret 1995.

2. Driftsstøtte

(a) Produktion og salg

I 1999 producerede VAEG 1,149 mio. tons jernmalm med et minimumsjernindhold på 33,6% Fe og 589 662 tons lavkvalitetsprodukter som chargemateriale (Möllerzusatzmaterial) til VASA. Denne produktion blev solgt og leveret til VASA.

Produktionen faldt fra 1,3 mio. t/år i 1998 til 1,149 mio. t/år i 1999, men oversteg loftet på 1 mio. t/år for 1999, der er foreskrevet i beslutningens artikel 1. De østrigske myndigheder har oplyst, at dette har ført til et bedre driftsresultat og et behov for mindre støtte end tilladt.

Kommissionen undersøger situationen i lyset af beslutningen og har anmodet de østrigske myndigheder om oplysninger. Sidstnævnte informerede den 18. april 2000 Kommissionen om, at situationen skyldtes uforudsete omstændigheder. På grund af risiko for sammenstyrtning, var VAEG i slutningen af 1999 tvunget til at sprænge dele af minen før tiden. Den malm, som dermed blev frigjort, først skulle have været produceret og leveret i 2000. VAEG besluttede at levere malmen allerede i slutningen af 1999 som et forskud på kontrakten for 2000. De østrigske myndigheder forsikrede Kommissionen om, at den fremskudte levering vil blive fratrukket den autoriserede produktion for 2000, og at produktionslofterne vil blive respekteret.

(b) Produktionsomkostninger

Omkostningerne til produktion af jernmalm af standardkvalitet beløb sig til i alt 169,915 mio. ATS, dvs. 147,22 ATS pr. ton i 1999. Produktionsomkostningerne for lavkvalitetsprodukter beløb sig til i alt 33,581 mio. ATS, dvs. 56,95 ATS pr. tons. Disse beløb omfatter nedlukning og oprydning i 1999. En detaljeret oversigt over produktionsomkostningerne findes i bilaget.

(c) Priserne

Jernmalm af standardkvalitet blev solgt til 139,50 ATS/t. Denne standardpris blev fastsat i december 1998 for hele 1999.

Materialet af lav kvalitet (Möllerzusatzmaterial) blev solgt til 76 ATS/t fastsat efter markedsprisen for kalkgrus (Kalkschotter).

Gennemsnitsprisen for levering af jernmalm og materiale af lav kvalitet (Möllerzusatzmaterial) er således 99,60 ATS pr. ton. Inklusive transportomkostningerne til VASA/Linz var prisen på 667,50 ATS pr. ton Fe.

De oplysninger, som Østrig fremsendte i sin niende overvågningsrapport, bekræfter oplysningerne fra Voest Alpine Rohstoffbeschaffungs GmbH, der er et datterselskab af Voest-Alpine Stahl AG med ansvar for indkøb af råmaterialer, om at ovennævnte pris pr. ton Fe for jernmalm er højere end den tilsvarende pris for importeret jernmalm [bør bekræftes af GD for Erhvervspolitik].

Det kan følgelig konkluderes, at 1998-priserne ikke var lavere end krævet i artikel 2 i Kommissionens beslutning af 29. november 1995.

(d) Driftsstøtte

VAEG's samlede tab i første halvår 1999 var på 58,158 mio. ATS

Af det samlede tab i perioden hidrører 23,233 mio. ATS fra nedlukningsaktiviteter. Der gives yderligere oplysninger om tabene i bilaget.

Virksomheden ansøgte for 1999 driftsstøtte og nedlukningsstøtte for 51 mio. ATS. Det var kun nødvendigt at udbetale 47,8 mio. ATS. Dette er 9,2 mio. ATS under det maksimale beløb på 57 mio. ATS, som Kommissionen har godkendt for 1999 (34 mio. ATS i driftsstøtte og 23 mio. ATS i nedlukningsstøtte). Det lavere støttebehov skyldes, at VAEG kunne opnå større besparelser end forventet i den oprindelige plan, og at selskabet opnåede et bedre driftsresultat som følge af en højere produktion end planlagt og foreskrevet i beslutningen.

3. Nedlukningsstøtte

Den højest tilladte nedlukningsstøtte i 1999 er på 23 mio. ATS. Der blev i første halvår 1999 udbetalt 17,8 mio. ATS, skønt nedlukningsomkostningerne beløb sig til 23,233 mio. ATS.

4. Udbetalt støtte i forhold til godkendt støtte

>TABELPOSITION>

5. Beskæftigelsesudvikling

Planen for nedskæring af arbejdsstyrken ser således ud:

>TABELPOSITION>

Med udgangspunkt i ovenstående plan blev arbejdsstyrken i produktionsleddet i 1998 skåret ned til 230 ansatte som anført i den ellevte overvågningsrapport. I 1999 blev arbejdsstyrken i produktionen nedsat til 219. Nedskæringen af arbejdsstyrken er derfor forud for planen.

Bilag Sammenligning af produktionsomkostninger og -indtægter i 1999

>TABELPOSITION>

* Forskellen på 6,900 t blev solgt fra lager.